মাদার টেরিজা
মেরি টেরিজা বোজাঝিউ (বাপ্তাইজিত: অ্যাগনিস গঞ্জা বোজাঝিউ; আলবেনীয়: Anjezë Gonxhe Bojaxhiu; আগস্ট ২৬, ১৯১০ – সেপ্টেম্বর ৫, ১৯৯৭), যিনি মাদার টেরিজা বা তেরেসা নামে অধিক পরিচিত, ছিলেন একজন আলবেনীয়-বংশোদ্ভুত ভারতীয় ক্যাথলিক সন্ন্যাসিনী ও ধর্মপ্রচারক। টেরিজার জন্মস্থান অটোমান সাম্রাজ্যের আলবেনিয়া রাজ্যের স্কপিয়ে। আঠারো বছর বয়স পর্যন্ত তিনি সেখানেই কাটান। ১৯২৮ সালে তিনি আয়ারল্যান্ড হয়ে তৎকালীন ব্রিটিশ উপনিবেশ ভারতে খ্রিস্টধর্ম প্রচার অভিযানে আসেন। জীবনের বাকি অংশ তিনি ভারতেই থেকে যান।
রত্নগোত্রবিভাগ
ভারতে রত্নগোত্রবিভাগ গ্রন্থ ও তার টিকাভাষ্য সম্বন্ধে খুব অল্পই প্রমাণ রয়েছে। মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তাঁর শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে রত্নগোত্রবিভাগ গ্রন্থ সম্বন্ধে পরিচিত ছিলেন। রত্নাকরশান্তি নামক মৈত্রী পার অপর এক শিক্ষক তাঁর সূত্রসমুচ্চয়ভাষ্য নামক গ্রন্থ রচনার সময় রত্নগোত্রবিভাগ গ্রন্থকে উদ্ধৃত করেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন। র্ঙ্গোগ-লো-ত্সা-বা-ব্লো-ল্দান-শেস-রাব কাশ্মীরি পন্ডিত রত্নবজ্র এবং সজ্জনের সহায়তায় একাদশ শতাব্দীতে শ্রীনগর শহরে তিব্বতী ভাষায় এই গ্রন্থ ও তাঁর টীকাভাষ্য অনুবাদ করেন। পরবর্তীকালে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শান ও র্ন্যিং-মা শিক্ষক 'জাম-ম্গোন-'জু-মি-ফাম-র্নাম-র্গ্যাল-র্গ্যা-ম্ত্শো এই গ্রন্থের টীকা রচনা করেন।